**Napred, napred, napred**

Vrebalov Agrar, Srbija

**Kako godina prelazi u leto, zlatna pšenična polja daju posebnu draž autonomnoj pokrajini Vojvodini koja je jedna velika površina oranica. A usred njih nalazimo imanje Vrebalovih i puno zelenih prikolica u upotrebi koje po prašnjavim putevima prevoze „suvo zlato“.**

**Bogatstvo poljoprivrednog zemljišta**

Preduzeće Vrebalov Agrar doo, koje se bavi poljoprivredom, skladištenjem i prodajom sirovina, osnovano je 2008. godine, ali njihovi počeci datiraju iz 17. veka kada se porodica nastanila u gradu Novi Bečej u Srbiji. Obeleženi brojnim usponima i padovima, njihova priča o uspehu počela je da se razvija nakon 1991. godine i povratku imovine. „Bogatstvo Vojvodine su poljoprivredna zemljišta. Mi smo toga itekako svesni i sa takvim mentalitetom živimo“, ističe Nikola Vrebalov, jedan od vlasnika preduzeća. Preduzeće danas zapošljava 90 ljudi i u 11 katastarskih opština obrađuje 4700 hektara zemlje. Kukuruz, ječam, pšenica, uljana repa, soja, suncokret i kukuruz – to su njihovi glavni poljoprivredni proizvodi koje prodaju u zemlji i izvoze u inostranstvo. Njihova privilegija je – posebno u ovom vremenu – da imaju na raspolaganju čak 50.000 tona skladišnog prostora odnosno silosa za žitarice. Uz organizovan otkup na sedam lokacija, posluju sa oko 2.000 kooperanata.

**Blagostanje budućih generacija**

Vrebalovi su veoma svesni značenja očuvanja zemlje, jer kvalitet zemljišta koje se obrađuje nije najbolji. „Malo smo hendikepirani, jer je tek nekolicina zemljišta najviše klase, a ostalo su parcele slabijeg kvaliteta“ kaže Nikola Vrebalov i ujedno dodaje da se upravo zbog toga prilagođavaju kulturama. Na taj način pokušavaju da optimizuju useve i naravno održe plodnost tla. Na proizvodnju utiču i vremenski uslovi – posebno suša. „Vreme je u poslednje vreme nepredvidivo, a na to ne možemo uticati. Nedostatak padavina regulišemo sistemima za navodnjavanje koje svake godine imamo sve više. Naša borba je dakle sa prirodom i za buduće generacije“, kaže Nikola Vrebalov. U posao i delatnost uključena je cela porodica – vlasnici preduzeća su Nikola i Dejan Vrebalov, a njihovim stopama već su krenuli sinovi Đorđe i Jovan. Oni su predstavnici nove generacije koja uprkos svojoj mladosti iznenađuje svojim entuzijazmom, upornošću i zanosom. „Uprkos napornom radu, volimo da radimo i stvaramo. Bavljenje poljoprivredom nam je u srcu i želimo da nastavimo porodičnu tradiciju“, ponosno kažu naslednici koji brinu da na njivama sve bude kako treba.

**Planirane i promišljene investicije**

Uzimajući u obzir sve dimenzije obradivih površina i dinamičnost posla, potrebna je veoma dobra organizacija. Radne mašine se kreću u krugu do 50 km, zato mora biti izbor mehanizacije pravilan, primeren i prilagođen okolini. „Pre svake investicije detaljno analiziramo, vodimo otvoren razgovor, prikupljamo predloge itd. Tako je manje mogućnosti za greške i nepravilnosti“, kažu u jedan glas vlasnici i ističu da su sve odluke zajedničke i usklađene. I obično ne prave kompromise, jer pre nabavke tačno znaju šta žele. „Kupujemo samo novu efikasnu mehanizaciju, naravno održavamo je, ulažemo u originalne rezervne delove – ukratko, vodimo računa da je spremna za najteže radne zadatke“, dodaju sagovornici. U vreme sezonskih viškova – ponekad žanjemo i do 150 ha dnevno – utoliko je važnije da su sve mašine tehnički besprekorne i u svakom trenutku primerene za upotrebu. „Ono što možemo obavimo sami. Imamo sopstvenu radionicu i skladište sa rezervnim delovima. Tako su naše mašine u slučaju eventualnog kvara brzo ponovno spremne za upotrebu“, objašnjava Nikola Vrebalov i ističe da u zimsko vreme kada nema posla na njivama pažljivo pripremaju mehanizaciju za predstojeću sezonu.

**Partnerska saradnja**

Vozni park priznatih proizvođača obuhvata 24 traktora, 5 kombajna i brojnu drugu savremenu mehanizaciju za pripremu zemljišta i žetvu. U letnjim mesecima, tokom žetve, temperatura dostiže skoro četrdeset stepeni, ali radnici u poljoprivrednim mašinama na to ne obraćaju pažnju. Radnici u traktoru i kombajnu retko izlaze iz svojih klimatizovanih kabina, tako da se žetva nikada ne prekida. Za sve transportne poslove sa njiva, koje su udaljene sve do 50 km, imaju u upotrebi flotu od 14 dvoosovinskih prikolica tipa ZDK 1800. „Prikolice se koriste kao kompozicija, tako da svaki traktor vuče po dve prikolice. Tako se sa jednom vožnjom štedi vreme i novac“, kaže Đorđe. Sve prikolice takođe su opremljene ceradama – novije sa hidrauličkim upravljanjem – jer su razdaljine velike, teren zahtevan, pa je time isključena mogućnost gubitka tereta. Iz prošlosti su i dalje u upotrebi dvovisinske prikolice prethodne marke Tehnostroj, koje se koriste za pretovar različitih rastresitih materijala. Njihov lični kontakt u nabavci od samog početka je bio Farmtechov ovlašćeni zastupnik Agro-Vesta iz Sombora i direktor Saša Arsić. „Radi se o dugoročnoj partnerskoj saradnji na relaciji Vrebalov Agrar-Agro-Vesta. Mi smo pravi partneri, ujedno i dobri prijatelji i ono što se dogovorimo, to se poštuje“, kaže Dejan Vrebalov o tesnoj saradnji gde su poštovanje i korektnost na prvom mestu.

**Sinonim za prikolice: Farmtech**

Iskustva sa mašinama Farmtech uglavnom su pozitivna. „Farmtech je zaista sinonim za kvalitet, robusnost i izdržljivost“, kaže Nikola Vrebalov o njihovoj upotrebi. Pitali smo i za njihova loša iskustva sa Farmtechom. „U jednom periodu, nažalost, naleteli smo na seriju koja je imala nekoliko manjih problema sa vešanjem i zadnjim priključkom, ali smo ih zajedničkim snagama rešili, kaže Dejan Vrebalov i dodaje: „Drago nam je da ste kao proizvođač bili spremni da saslušate naše predloge za poboljšanje, a još više nas raduje činjenica da ste ih promenili i uključili u nove nadolazeće verzije. Istovremeno smo ponosni i zahvalni da su se nove verzije pomenute prikolice testirale kod nas, na našim njivama i na terenu gde vladaju zahtevni uslovi“, objašnjava Nikola Vrebalov i istom dahu dodaje: „Gledano iz naše perspektive, nova serija će biti vrhunska!“ Takođe i u budućnosti će njihov vozni park biti dopunjen sa već naručenim dvoosovinskim prikolicama ZDK 1800 u novoj verziji koje su dakle bile rezultat zajedničke saradnje i zajedničkog stvaranja na relaciji proizvođač-klijent.

**Svaka sezona nov izazov**

Bavljenje poljoprivredom i sva živahnost oko njega je za Vrebalove način života. Impresionira takođe njihovo gostoprimstvo. „Nije uvek lako, a naš moto je i tako smo naučeni da nema stajanja. Zato uvek optimistički gledamo napred, napred, napred. Uvek težimo ka boljem i naprednijem. Verujemo da smo uspešni zbog svega navedenog“, ponosno naglašava Nikola Vrebalov. „Pred nama su brojni projekti – uključujući gradnju dodatnog silosa sa pratećim objektima“ dodaje. Za njih je svaka sezona novi izazov. „Morate se ponašati odgovorno i profesionalno, jer današnje vreme ne dozvoljava greške i improvizacije. Uvek se nadamo dobroj i plodnosnoj godini, stabilnim cenama, snažnoj izvoznoj politici, kao i podsticaju države i, naravno, pravim partnerstvima, kao što je to slučaj sa preduzećem Agro-Vesta in Farmtech,“ saglasni su Vrebalovi. „Ovakva saradnja nam je svima potrebna“ zaključuju.

***Slogan:***

*„Uvek optimistički gledamo napred.“ – Vrebalov Agrar*

*„Naporan rad je preduslov za uspeh u poljoprivredi.“ – Vrebalov Agrar*

***Opis fotografija:***

*Ljubav prema radu u poljoprivredi je itekako važna. A kod Vrebalovih je ona uveliko prisutna još od kolevke.*

*Odluke o kupovini nove mehanizacije su promišljene i zajedničke. Nabavljaju samo novu savremenu mehanizaciju.*

*U vreme sezonskih viškova u upotrebi je flota raspoloživih prikolica – čak 14 dvoosovinskih prikolica ZDK 1800, koje obavljaju sve transportne poslove iz njiva.*

*Vlasnici preduzeća Vrebalov Agrar, Nikola i Dejan Vrebalov i sinovi te naslednici Đorđe i Jovan.*

*Ekipa Vrebalovih u društvu sa Sašom Arsićem, ovlašćenim zastupnikom Farmtecha, koje* *povezuje tesna saradnja i prijateljski odnosi.*

*Vrebalov Agrar u 11 katastarskih opština obrađuje 4.700 hektara zemlje.*

*Tokom letnjih meseci u vreme žetve temperatura dostiže skoro četrdeset stepeni, ali radnici u poljoprivrednim mašinama na to ne obraćaju pažnju. Žetva se mora obaviti.*

*Na raspolaganju imaju čak 50.000 tona skladišnih prostora odnosno silosa za žita.*

***Kontakt:***Vrebalov agrar doo
Karađorđeva 168, 23272 Novi Bečej, Srbija
E: vrebalovdj@gmail.comW: [www.vrebalovagrar.com](http://www.vrebalovagrar.com)